**ΕΝΟΤΗΤΑ 3 Το χρέος του ιστορικού**

**Α. Μετάφραση**

Στην καθημερινή του ζωή ίσως δε θα μπορούσε κανείς να αποβάλει αυτού του είδους την εύνοια (προς γνωστούς και φίλους). Γιατί πράγματι ο χρηστός άντρας πρέπει να αγαπά τους φίλους του και την πατρίδα του και να μισεί τους ίδιους εχθρούς που μισούν οι φίλοι του και να αγαπά τους φίλους τους. Όταν όμως κάποιος επωμίζεται το χαρακτήρα του ιστορικού πρέπει να τα ξεχάσει όλα αυτά και πολλές φορές να επαινεί και να τιμά με τους μεγαλύτερους επαίνους τους εχθρούς του, όταν οι πράξεις τους το απαιτούν αυτό και πολλές φορές να ελέγχει και να κατηγορεί κατά τρόπο ντροπιαστικό τους στενούς συγγενείς του, όταν τα σφάλματα στις πράξεις τους το επιβάλλουν αυτό. Όπως ακριβώς, όταν ένας ζωντανός οργανισμός χάσει τα μάτια του, αχρηστεύεται όλος, έτσι, αν λείψει από την ιστορία η αλήθεια, ό,τι απομένει από αυτήν καταντά ανώφελο διήγημα.

**Β2**. Ετυμολογικά: Ως **α’ συνθετικό** σε μια σύνθετη λέξη μπορεί να έχουμε: **ουσιαστικό** (κοσμοκράτωρ), **επίθετο** ( φιλόπατρις) ή **ρήμα** (λιποταξία)

**Γ1. Γ’ κλίση – ημιφωνόληκτα, σιγμόληκτα** (βλ. ΓΑΕ σελ. 74-84)

|  |  |  |  |
| --- | --- | --- | --- |
| σωτήρ |  | ἒδαφος |  |
|  |  |  |  |
|  |  |  |  |
|  |  |  |  |
|  |  |  |  |

**Γ2. Σύνδεση προτάσεων ή όρων πρότασης**

1. **Παράταξη**: συνδέει δύο ισότιμες προτάσεις: κ-κ, δ-δ ή όμοιους όρους

*Ούτε διάβαζε ούτε έγραφε.*

*Πρέπει να σπουδάσεις και να δουλέψεις.*

1. **Υπόταξη**: συνδέει προτάσεις που δεν είναι ισότιμες αλλά η μία εξαρτάται από την άλλη ή συμπληρώνει την άλλη: κ-δ, δ-Δ

*Φαίνεται ότι θα χιονίσει.*

1. **Ασύνδετο σχήμα**: παρουσιάζει διαδοχικά προτάσεις χωρίς να συνδέονται μεταξύ τους. Ανάμεσα στις προτάσεις μπαίνει κόμμα ή τελεία.

*Παίζουν, φωνάζουν, κάνουν φασαρία.*

Ασκήσεις:

1. Συμπληρώστε τον παραπάνω πίνακα.
2. Κλίνετε στις πλάγιες πτώσεις ενικού και πληθυντικού αριθμού τα ακόλουθα ουσιαστικά: *ὁ πατήρ, ἡ μήτηρ, τό βέλος.*
3. Απαντήστε σε όλες τις ασκήσεις του σχολικού βιβλίου.

Γεωργία Μαυρομανωλάκη